**Sajtóközlemény**

**„Ördög’Kő” a házassághoz! Közösségfejlesztés Gencsapátitól Perenyéig**

**Támogatási szerződés száma: TOP-5.3.1-16-VS1-2017-00003**

**A kedvezményezett neve:** Gencsapáti Művelődési Ház és Községi-Iskolai Könyvtár  
**A projekt címe:** „Ördög’Kő” a házassághoz! Közösségfejlesztés Gencsapátitól Perenyéig  
**A beruházás megvalósításának ideje:** 2018. szeptember 01. – 2023. január 25.  
**Projekt összköltsége:** 44 996 554 Ft  
**A projekt elszámolható összköltsége:** 44 996 554 Ft  
**Elnyert, szerződött támogatás összege:** 44 996 554 Ft  
**Támogatás mértéke:** 100 %

**" Ha a falumról kell beszélnem valahol, mindig nagyon büszkén teszem"**

A támogatási időszak alatt megvalósuló projekt Gencsapáti Község Önkormányzata, Perenye Község Önkormányzata és a Gencsapáti Művelődési Ház és Községi Iskolai Könyvtár konzorciumában zajlott, melynek célja a két településen a helyi értékek és az átörökítés figyelembe vételével a helyi identitás és kohézió erősítése. „Ember ilyet nem tud, ehhez ördögKő!”. Már a projekt címe is rejtett többlet értéket sugallt, melyre azért fényt derítettünk a megvalósítás alatt, hiszen a Gencsapáti Hagyományőrző Néptáncegyüttes feldolgozta és be is mutatta az Ördögkőhöz kapcsolódó legendák egyikét a Szentkúton és több helyszínen a megyében, régióban. A támogatási időszakban bőséges program és a helyi identitást és közösségi összetartozást erősítő kiadvány került elkészítésre, megvalósításra mindkét településen.

A projekt két legfontosabb átfogó célja a helyi lakosok megtartása, elvándorlásuk esélyének csökkentése illetve a természeti, építészeti-táji, kulturális- történelmi értékek feltárása megóvása, integrálása a mindennapi életbe. Ezen célok elérése érdekében bevontuk a már meglévő közösségeket, és új közösségek létrejöttét támogattuk, segítettük. A Gencsapáti és Perenyei Borbarát hölgyek és a Gencsapáti „Félnótás” Férfi Népdalkör is a program során jött létre, a helyi aktivitást erősítő és alkotó csoportként. Nagy hangsúlyt kapott a projektben a helyi természeti, építészeti, kulturális és történelmi értékek további erősítése és megjelenítése a programokban, melyek természetesen mindenki számára nyitott, elérhető formában kerültek megrendezésre.

**További információ kérhető:**

**Varga Albin**

**+36/30/560-5099**